stanford-oval/wikipedia huggingface dataset:
คัมภีร์มรณะ

เอกสารพาไพรัสของฮูเนเฟอร์ (Hunefer) แสดงภาพตาชั่งของมาอัต (Maat) เทพีแห่งความตาย มีหัวใจของฮูเนเฟอร์วางอยู่บนถาดซ้าย ถาดขวาวางขนนกแห่งความจริง (feather of truth) ผู้ชั่ง คือ เทพอะนูบิส (Anubis) ซึ่งนั่งยองอยู่กลางภาพ  มีท็อท (Thoth) เทพอาลักษณ์ คอยบันทึกผลการชั่งอยู่ข้างขวา ถ้าหัวใจของฮูเนเฟอร์น้ำหนักเท่าเทียมกับขนนก ฮูเนเฟอร์ผ่านเข้าสู่ชีวิตหลังความตายได้ ถ้าไม่เท่า เขาจะกลายเป็นอาหารของแอมมิต (Ammit) สัตว์ประหลาดลูกผสมระหว่างช้างน้ำ จระเข้ และสิงโต ซึ่งนั่งคอยท่าอยู่หน้าอะนูบิส ภาพวาดทำนองนี้มักพบใน คัมภีร์มรณะ
คัมภีร์มรณะ (อังกฤษ: Book of the Dead; "คัมภีร์ของผู้มรณะ") เป็นหนังสืองานศพอียิปต์โบราณซึ่งใช้ตั้งแต่ต้นราชอาณาจักรใหม่ (ราว 1550 ปีก่อน ค.ศ.) ไปจนถึงราว 50 ปีก่อน ค.ศ. ชื่อดั้งเดิมในภาษาอียิปต์ทับศัพท์ได้ว่า rw nw prt m hrw แปลว่า "คัมภีร์แห่งการล่วงเข้ามาในเวลากลางวัน" (Book of Coming Forth by Day) หรือ "คัมภีร์แห่งการปรากฏเข้าสู่แสงสว่าง" (Book of Emerging Forth into the Light) คัมภีร์นี้ประกอบด้วยมนตร์คาถาจำนวนหนึ่งซึ่งตั้งใจให้เป็นเครื่องช่วยเหลือผู้วายชนม์ในการเดินทางผ่าน "ดูอัต" (Duat, ยมโลก) เข้าสู่ชีวิตหลังความตาย เป็นผลงานที่นักบวชหลายคนเขียนขึ้นตลอดระยะเวลาราว 1,000 ปี
คัมภีร์นี้เป็นส่วนหนึ่งของประเพณีการจัดทำข้อความพิธีศพ ข้อความสมัยก่อนหน้าได้แก่ ข้อความพิระมิด (Pyramid Texts) และข้อความโลงศพ (Coffin Texts) ซึ่งเขียนลงบนวัตถุ มิได้เขียนลงกระดาษพาไพรัส คาถาบางบทในคัมภีร์นำมาจากข้อความเหล่านี้เอง และมีอายุยาวนานถึง 3 สหัสวรรษก่อน ค.ศ. ส่วนคาถาบทอื่น ๆ ประพันธ์ขึ้นในสมัยหลัง และนับอายุถอยหลังไปได้ถึงสมัยกลางที่สาม (1,100 ถึง 700 ปีก่อน ค.ศ.) แม้มีการจัดทำเป็นคัมภีร์เพื่อบรรจุไว้ในโลงศพหรือห้องเก็บศพแล้ว ก็ยังมีการจารึกคาถาบางบทลงบนผนังสุสานและโลงหินเช่นแต่ก่อน
คัมภีร์มรณะ ไม่ได้มีฉบับเดียว และไม่มีฉบับใดเป็นแม่แบบ เพราะผู้คนในยุคนั้นต่างคนต่างดูคล้ายจะสั่งทำ คัมภีร์มรณะ ฉบับของตนเองไว้ โดยเลือกคาถาที่ตนเชื่อว่า จะเป็นประโยชน์ต่อตนมากที่สุดในกระบวนการผ่านเข้าสู่ชีวิตหลังความตาย เอกสารที่เหลือรอดในปัจจุบันเป็นข้อความทางมนตราและศาสนาหลายอย่าง ส่วนใหญ่เขียนด้วยอักษรไฮเออโรกลีฟอียิปต์หรือไฮเออแรติกลงบนม้วนกระดาษพาไพรัส และมักมีภาพวาดประกอบแสดงผู้มรณะและเส้นทางของเขาในการเข้าสู่ชีวิตหลังความตาย
บรรณานุกรม

Allen, James P., Middle Egyptian – An Introduction to the Language and Culture of Hieroglyphs, first edition, Cambridge University Press, 2000. ISBN 0-521-77483-7
Allen, Thomas George, The Egyptian Book of the Dead: Documents in the Oriental Institute Museum at the University of Chicago. University of Chicago Press, Chicago 1960.
Allen, Thomas George, The Book of the Dead or Going Forth by Day. Ideas of the Ancient Egyptians Concerning the Hereafter as Expressed in Their Own Terms, SAOC vol. 37; University of Chicago Press, Chicago, 1974.
Assmann, Jan (2005) [2001]. Death and Salvation in Ancient Egypt. Translated by David Lorton. Cornell University Press. ISBN 0-8014-4241-9
D'Auria, S (et al.) Mummies and Magic: the Funerary Arts of Ancient Egypt. Museum of Fine Arts, Boston, 1989. ISBN 0-87846-307-0
Faulkner, Raymond O; Andrews, Carol (editor), The Ancient Egyptian Book of the Dead. University of Texas Press, Austin, 1972.
Faulkner, Raymond O (translator); von Dassow, Eva (editor), The Egyptian Book of the Dead, The Book of Going forth by Day. The First Authentic Presentation of the Complete Papyrus of Ani. Chronicle Books, San Francisco, 1994.
Hornung, Erik; Lorton, D (translator), The Ancient Egyptian books of the Afterlife. Cornell University Press, 1999. ISBN 0-8014-8515-0
Lapp, G, The Papyrus of Nu (Catalogue of Books of the Dead in the British Museum). British Museum Press, London, 1997.
Müller-Roth, Marcus, "The Book of the Dead Project: Past, present and future."  British Museum Studies in Ancient Egypt and Sudan 15 (2010):  189-200.
Niwinski, Andrzej [pl], Studies on the Illustrated Theban Funerary Papyri of the 11th and 10th Centuries B.C.. OBO vol. 86; Universitätsverlag, Freiburg, 1989.
Pinch, Geraldine, Magic in Ancient Egypt. British Museum Press, London, 1994. ISBN 0-7141-0971-1
Taylor, John H. (Editor), Ancient Egyptian Book of the Dead: Journey through the afterlife. British Museum Press, London, 2010. ISBN 978-0-7141-1993-9
คะเนเดียนพรีเมียร์ลีก

| --- | --- |
ก่อตั้ง: 6 พฤษภาคม 2017; 7 ปีก่อน (2017-05-06)
ประเทศ:  แคนาดา
สมาพันธ์: คอนคาแคฟ
จำนวนทีม: 7
ระดับในพีระมิด: 1
ถ้วยระดับประเทศ: คะเนเดียนแชมเปียนชิป
ถ้วยระดับนานาชาติ: คอนคาแคฟลีก
ทีมชนะเลิศปัจจุบัน: Forge FC (1st title)  (2019)
ชนะเลิศมากที่สุด: Forge FC (1 title)
หุ้นส่วนโทรทัศน์: OneSoccer, CBC
เว็บไซต์: canpl.ca
ปัจจุบัน: คะเนเดียนพรีเมียร์ลีก ฤดูกาล 2019
คะเนเดียนพรีเมียร์ลีก (อังกฤษ: Canadian Premier League) ย่อว่า ซีพีแอล (CPL) เป็นลีกฟุตบอลสูงสุดในประเทศแคนาดา โดยในปัจจุบันมีทีมทั้งหมด 7 ทีม
สโมสรที่เข้าร่วมคะเนเดียนพรีเมียร์ลีก (ฤดูกาล 2019)

Forge FC
Cavalry FC
Pacific FC
HFX Wanderers
York9
Valour FC
FC Edmonton
ที่ตั้งของทีมฟุตบอลในรายการคะเนเดียนพรีเมียร์ลีก ฤดูกาล 2019
| ทีม | ที่ตั้ง | สนาม | ความจุ |
| --- | --- | --- | --- |
| Cavalry FC | Foothills County, Alberta | ATCO Field | 5,288 |
| FC Edmonton | Edmonton, Alberta | Clarke Stadium | 5,100 |
| Forge FC | Hamilton, Ontario | Tim Hortons Field | 10,016 |
| HFX Wanderers | Halifax, Nova Scotia | Wanderers Grounds | 6,200 |
| Pacific FC | Langford, British Columbia | Westhills Stadium | 6,200 |
| Valour FC | Winnipeg, Manitoba | IG Field | 10,000 |
| York9 FC | Toronto, Ontario | York Lions Stadium | 8,000 |
ดูเพิ่ม

ฟุตบอลในประเทศแคนาดา
แหล่งข้อมูลอื่น

เว็บไซต์ทางการ
| ด ค กลีกกีฬาในสหรัฐและแคนาดา |
| --- | --- | --- |
| คะเนเดียนฟุตบอลลีก · คะเนเดียนพรีเมียร์ลีก · เมเจอร์ลีกเบสบอล · เมเจอร์ลีกซอกเกอร์ · สมาคมบาสเกตบอลแห่งชาติ · เนชันแนลฟุตบอลลีก · แนชันแนลฮอกกีลีก | คะเนเดียนฟุตบอลลีก · คะเนเดียนพรีเมียร์ลีก · เมเจอร์ลีกเบสบอล · เมเจอร์ลีกซอกเกอร์ · สมาคมบาสเกตบอลแห่งชาติ · เนชันแนลฟุตบอลลีก · แนชันแนลฮอกกีลีก |   |
| ด ค กลีกฟุตบอลสูงสุดในประเทศต่าง ๆ |
| --- | --- |
ยูฟ่า:  พรีเมียร์ลีก1 ·  เซเรียอา ·  บุนเดิสลีกา ·  ลาลิกา1 ·  ลีกเอิง ·  เอเรอดีวีซี ·  ปรีไมราลีกา ·  เบลเจียนเฟิสต์ดิวิชัน เอ · รายชื่อลีก
เอเอฟซี:  เจลีก 1 ·  เคลีก 1 ·  ซูเปอร์ลีก ·  ไทยลีก1 ·  เอลีก2 · รายชื่อลีก
คอนคาแคฟ:   เมเจอร์ลีกซอกเกอร์2 ·  ลิกา เอเมเอกิส ·  คะเนเดียนพรีเมียร์ลีก ·  ลิกา เอเฟเปเด ·  ลีกฟุตบอลอาชีพแห่งชาติฮอนดูรัส ·  ปริเมราดิบิซิออน ·  ปริเมราดิบิซิออน ·  ลีกฟุตบอลแห่งชาติกัวเตมาลา ·  ปานามาฟุตบอลลีก ·  พรีเมียร์ลีกของเบลีซ ·  เนชันนัลพรีเมียร์ลีก
คอนเมบอล:  แซรียีอา ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  เอกวาดอร์ เซเรียเอ ·  ปริเมราดิบิซิออน
โอเอฟซี:  นิวซีแลนด์เนชันนัลลีก2 ·  ปาปัวนิวกินีเนชันนัลซอกเกอร์ลีก ·  ตองงาเมเจอร์ลีก ·  หมู่เกาะโซโลมอนเอสลีก
ซีเอเอฟ:  อียิปเตียนพรีเมียร์ลีก ·  เซาท์แอฟริกันพรีเมียร์ดิวิชัน ·  อีลิทวัน ·  ไนจีเรียโปรเฟสชันนัลฟุตบอลลีก ·  กานาพรีเมียร์ลีก ·  โบโตลา ·  ลีกเอิง ·  ลีกเอิง ·  ลีกเอิง ·  เซเนกัลพรีเมียร์ลีก ·  ฟุตบอลชิงแชมป์แห่งชาติโตโก ·  ฌิราโบลา ·  ลีนาฟุต ·  คองโกพรีเมียร์ลีก ·  ซูดานพรีเมียร์ลีก ·  ลีกเอิง ·  ยูกันดาพรีเมียร์ลีก ·  ลีกเอิง ·  แซมเบียพรีเมียร์ลีก ·  ซิมบับเวพรีเมียร์ซอกเกอร์ลีก ·  เคนยาพรีเมียร์ลีก ·  แซนซิบาร์พรีเมียร์ลีก
อดีต:  โซเวียตท็อปลีก ·  ฟุตบอลลีกเฟิสต์ดิวิชัน ·  เดเดแอร์-โอเบอร์ลีกา ·  ยูโกสลาฟเฟิสต์ลีก ·  เชโกสโลวักเฟิสต์ลีก ·  เฟิสต์ลีกของเซอร์เบียและมอนเตเนโกร ·  สกอตติชพรีเมียร์ลีก ·  เนชันแนลซอกเกอร์ลีก ·  เจแปนซอกเกอร์ลีก ·  ไชนีสเจีย-เอลีก ·  เมียนมาพรีเมียร์ลีก ·  ยูไนเต็ดฟุตบอลลีก ·  นิวซีแลนด์ฟุตบอลแชมเปียนชิป
ไม่ยอมรับ:  นครรัฐวาติกันแชมเปียนชิป ·  เคทีเอฟเอฟ ซือเปร์ลีก ·  Isle of Man Football League ·  Crimean Premier League
1เฮดทูเฮด = ในกรณีที่แต้มเท่ากัน ดูตัวต่อตัว ถ้าใน 2 นัด ทีมไหนที่ยิงประตูได้มากกว่าชนะ แต่ในกรณีที่ประตูเท่ากันให้ดูอเวย์โกลว์ 2ไม่มีการตกชั้น แต่มีลีกระดับสอง
คอร์แม็ค แม็คคาร์ธี

| คอร์แม็ค แม็คคาร์ธี Cormac McCarthy |
| --- | --- |
คอร์แม็ค แม็คคาร์ธี
เกิด: 20 กรกฎาคม พ.ศ. 2476 โรดไอแลนด์, สหรัฐอเมริกา
เสียชีวิต: 13 มิถุนายน พ.ศ. 2566 (89 ปี) แซนตาเฟ (รัฐนิวเม็กซิโก), สหรัฐอเมริกา
สัญชาติ: ชาวอเมริกัน
อาชีพ: นักเขียนนวนิยาย และ บทละคร
ยุคสมัย: กอธิคอเมริกันตอนใต้, นวนิยายตะวันตก
ผลงานเด่น: “The Road” “Blood Meridian, or the Evening Redness in the West” “Suttree” “The Border Trilogy” “No Country for Old Men”
ตำแหน่ง: นักเขียน
รางวัล: รางวัลพูลิตเซอร์สาขานวนิยาย รางวัลหนังสือแห่งชาติ รางวัลวงนักวิพากษ์หนังสือแห่งชาติ รางวัลเพ็น/ซอล เบลโลว์สำหรับความสำเร็จในการเขียนนวนิยายอเมริกัน
นักเขียนชาวอเมริกัน
หมายเหตุ
andomhouse.com: Cormac McCarthy
คอร์แม็ค แม็คคาร์ธี (อังกฤษ: Cormac McCarthy หรือ Charles McCarthy) (20 กรกฎาคม พ.ศ. 2476 - 13 มิถุนายน พ.ศ. 2566) คอร์แม็ค แม็คคาร์ธีเป็นนักเขียนนวนิยาย และ บทละครคนสำคัญชาวอเมริกัน แม็คคาร์ธีเขียนนวนิยายทั้งหมดสิบเรื่องที่เป็นประเภทกอธิคอเมริกันตอนใต้ (Southern Gothic), นวนิยายตะวันตก และ บันเทิงคดีพยากรณ์และหลังพยากรณ์
แม็คคาร์ธีได้รับรางวัลพูลิตเซอร์สาขานวนิยายสำหรับนวนิยายเรื่อง “The Road” (ไทย: ถนน) ในปี ค.ศ. 2007 และหนังสือ “No Country for Old Men” ที่เขียนในปี ค.ศ. 2005 ก็ได้รับการดัดแปลงเป็นภาพยนตร์ในชื่อเดียวกันที่แปลเป็นภาคภาษาไทยว่า “ล่าคนดุในเมืองเดือด” ซึ่งเป็นภาพยนตร์ที่ได้รับรางวัลอคาเดมี่สาขาเขียนบทและกำกับและภาพยนตร์ดีเด่นประจำปี แม็คคาร์ธีได้รับรางวัลหนังสือแห่งชาติในปี ค.ศ. 1992 สำหรับนวนิยายเรื่อง “All the Pretty Horses” ได้รับการดัดแปลงเป็นภาพยนตร์ในชื่อเดียวกันที่แปลเป็นภาคภาษาไทยว่า “สุภาพบุรุษอาชา”
งานเขียนก่อนหน้านั้น “Blood Meridian” ที่เขียนในปี ค.ศ. 1985 ได้รับการเลือกโดยไทม์ว่าเป็นหนึ่งในนวนิยายดีเด่นที่สุด 100 เรื่องที่เขียนเป็นภาษาอังกฤษที่พิมพ์ระหว่าง ค.ศ. 1923 ถึง ค.ศ. 2005 และเข้ารอบสุดท้ายในการเลือกคล้ายคลึงกันโดยเดอะนิวยอร์กไทมส์ว่าเป็นนวนิยายอเมริกันดีเด่นที่ได้รับการพิมพ์ในช่วง 25 ปีที่ผ่านมา นักวิพากษ์วรรณกรรมแฮโรลด์ บลูมสรรเสริญแม็คคาร์ธีว่าเป็นหนึ่งในสี่ของนักเขียนนวนิยายชาวอเมริกันที่เรียกว่าเป็นคนสำคัญพร้อมกับ ทอมัส พินชอน, ดอน เดอลิลโล และ ฟิลิป รอธ แม็คคาร์ธีมักจะได้รับการเปรียบเทียบกับวิลเลียม ฟอล์คเนอร์
ความตาย

คอร์แม็ค แม็คคาร์ธี เสียชีวิตวันอังคารที่ 13 มิถุนายน พ.ศ. 2566 อายุ 89 ปี
งานเขียน > นวนิยาย

The Orchard Keeper (1965) ISBN 0-679-72872-4
Outer Dark (1968) ISBN 0-679-72873-2
Child of God (1974) ISBN 0-679-72874-0
Suttree (1979) ISBN 0-679-73632-8
Blood Meridian, Or the Evening Redness in the West (1985) ISBN 0-679-72875-9
All the Pretty Horses (1992) ISBN 0-679-74439-8
The Crossing (1994) ISBN 0-679-76084-9
Cities of the Plain (1998) ISBN 0-679-74719-2
No Country for Old Men (2005) ISBN 0-375-70667-4
The Road (2006) ISBN 0-307-38789-5
งานเขียน > บทภาพยนตร์

The Gardener's Son (1976) ISBN 0-880-01481-4
งานเขียน > บทละคร

The Stonemason (1995) ISBN 978-0679762805
The Sunset Limited (2006) ISBN 0-307-27836-0
งานที่ดัดแปลงเป็นภาพยนตร์และงานสำหรับโทรทัศน์

The Gardener's Son 1977
สุภาพบุรุษอาชา 2000
ล่าคนดุในเมืองเดือด 2007
The Road ได้รับการประกาศว่าจะสร้าง โดยมีViggo Mortensenรับบทเป็นพ่อ
Blood Meridian เขียนและกำกับโดย Todd Field
Awards

1959 และ 1960. ระหว่างที่ยังศึกษาในวิทยาลัยแม็คคาร์ธีได้รับรางวัลอิงแกรม-เมอร์ริลล์ (Ingram-Merrill)
The Orchard Keeper ได้รับรางวัลฟอล์คเนอร์ในฐานะนวนิยายดีเด่นเรื่องแรกของผู้เขียน
Traveling Fellowship award จาก American Academy of Arts and Letters
1969. Guggenheim Fellowship สำหรับงานเขียนสร้างสรรค์
1981. MacArthur Fellowship
1992. รางวัลหนังสือแห่งชาติ และ รางวัลวงนักวิพากษ์หนังสือแห่งชาติ สำหรับนวนิยาย All the Pretty Horses
2006. James Tait Black Memorial Prize สำหรับนวนิยาย The Road.
2007. รางวัลพูลิตเซอร์สำหรับนวนิยาย The Road.
2008. รางวัลเพ็น/ซอล เบลโลว์สำหรับความสำเร็จในการเขียนนวนิยายอเมริกัน สำหรับความสำเร็จในงานเขียนที่ "possesses qualities of excellence, ambition, and scale of achievement over a sustained career which place him or her in the highest rank of American literature."
ดูเพิ่ม

ประเภทของงานวรรณกรรม
รางวัลพูลิตเซอร์
รางวัลหนังสือแห่งชาติ
คัมเบรีย

สำหรับความหมายอื่น ดูที่ คัมเบีย
สำหรับความหมายอื่น ดูที่ แคมเบรีย
คัมเบรีย (อังกฤษ: Cumbria) เป็นมณฑลในอังกฤษในสหราชอาณาจักร ที่มีฐานะเป็นมณฑลภูมิศาสตร์ และมณฑลนอกเมโทรโพลิตัน คัมเบรีย ตั้งอยู่ทางภาคตะวันตกเฉียงเหนือของอังกฤษที่มีเขตแดนทางด้านตะวันตกติดกับทะเลไอริช ทางด้านใต้ติดกับมณฑลแลงคาเชอร์, ทางตะวันออกเฉียงใต้ติดกับมณฑลนอร์ทยอร์กเชอร์, ทางตะวันออกติดกับมณฑลเดอรัม และมณฑลนอร์ทัมเบอร์แลนด์ และมณฑลดัมฟรีส์และกาลลเวย์ของสกอตแลนด์ทางด้านเหนือ
คัมเบรียแบ่งการปกครองเป็นหกแขวง: บาร์โรว์อินเฟอร์เนสส์, เซาท์เลคแลนด์, โคพแลนด์, อัลเลอร์เดล, อีเด็น และนครคาร์ไลล์โดยมีคาร์ไลล์เป็นเมืองหลวงของมณฑล คัมเบรียมีเนื้อที่ 6768 ตารางกิโลเมตร และในปี ค.ศ. 2007 มีประชาชนรวมทั้งสิ้นประมาณ 497000 คน ถัวเฉลี่ย 73 คนต่อหนึ่งตารางกิโลเมตร
คัมเบรียเป็นที่ตั้งของอุทยานแห่งชาติเลกดิสตริกต์ ซึ่งเป็นบริเวณที่มีความสวยงามทางธรรมชาติมากที่สุดแห่งหนึ่งในอังกฤษ ดินแดนส่วนใหญ่เป็นชนบท
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มณฑลคัมเบรีย
| ด ค กค> ศ. 1974 – ค.ศ. 1996 ←    เทศมณฑลทางพิธีการของอังกฤษ   → ปัจจุบัน |
| --- | --- |
 กลอสเตอร์เชอร์  เกรเทอร์แมนเชสเตอร์  เกรเทอร์ลอนดอน  คอร์นวอลล์  คัมเบรีย  เคนต์  เคมบริดจ์เชอร์  ชรอปเชอร์  เชชเชอร์  ซัฟฟอล์ก  ซัมเมอร์เซต  เซอร์รีย์  เซาท์ยอร์กเชอร์  ดอร์เซต  ดาร์บิเชอร์  เดวอน  เดอรัม  ไทน์และเวียร์  นครลอนดอน  นอตทิงแฮมเชอร์  นอร์ทยอร์กเชอร์  นอร์แทมป์ตันเชอร์  นอร์ฟอล์ก  บริสตอล  บักกิงแฮมเชอร์  บาร์กเชอร์  เบดฟอร์ดเชอร์  เมอร์ซีย์ไซด์  รัตแลนด์  ลิงคอล์นเชอร์  เลสเตอร์เชอร์  แลงคาเชอร์  วอริกเชอร์  วิลต์เชอร์  วุร์สเตอร์เชอร์  เวสต์ซัสเซกซ์  เวสต์มิดแลนส์  เวสต์ยอร์กเชอร์  สแตฟฟอร์ดเชอร์  ออกซฟอร์ดเชอร์  อีสต์ซัสเซกซ์  อีสต์ไรดิงออฟยอร์กเชอร์  เอสเซกซ์  ไอล์ออฟไวต์  ฮาร์ตฟอร์ดเชอร์  เฮริฟอร์ดเชอร์  แฮมป์เชอร์
คอมมานด์ & คองเคอร์ 3: เคนแรธ

| คอมมานด์ & คองเคอร์ 3: เคนแรธ |
| --- | --- |

ผู้พัฒนา: อีเอ ลอสแอนเจลิส
ผู้จัดจำหน่าย: อิเลคโทรนิค อาร์ต
แต่งเพลง: Steve Jablonsky 
ชุด: คอมมานด์ & คองเคอร์
เอนจิน: SAGE engine
เครื่องเล่น: ไมโครซอฟท์ วินโดวส์, เอกซ์บอกซ์ 360
วางจำหน่าย: ไมโครซอฟท์ วินโดวส์    เอกซ์บอกซ์ 360   
แนว: วางแผนการรบเรียลไทม์
รูปแบบ: Single player, multiplayer
คอมมานด์ & คองเคอร์ 3: เคนแรธ (อังกฤษ: Command & Conquer 3: Kane's Wrath) เป็นภาคเสริมของเกม คอมมานด์ & คองเคอร์ 3: ไทบีเรียมวอร์ส พัฒนาโดย อีเอ ลอสแอนเจลิส วางจำหน่ายเวอร์ชันพีซีในที่สหรัฐอเมริกาวันที่ 24 มีนาคม 2008 เวอร์ชันพีซีในยุโรปวันที่ 28 มีนาคม 2008 และเวอร์ชัน เอกซ์บอกซ์ 360 ในวันที่ 24 มิถุนายน 2008
รูปแบบเกม > โหมดยุทธการยึดโลก (พีซี)

โหมดยุทธการยึดโลกเป็นเกมการรบเพื่อการควบคุมอาณาเขตและทำสงครามโลก ซึ่งต่อสู้กันในโลกที่เต็มไปด้วยไทบีเรียมในปี 2047 ซึ่งรูปแบบเกมจะเป็นแบบ ผลัดตาเดิน โดยผู้เล่นจะต้องควบคุมฝ่ายใดฝ่ายหนึ่ง ได้แก่ จีดีไอ น็อด และสคริน ซึ่งอีก 2 ฝ่ายจะเป็นคอมพิวเตอร์บังคับ ซึ่งแต่ละฝ่ายมีเป้าหมายแตกต่างกันไป
รูปแบบเกม > โหมดเคนส์ ชาเลนจ์ (เอกซ์บอกซ์ 360)

โหมดเคนส์ ชาเลนจ์ (Kane's Challenge) เป็นโหมดที่มีเฉพาะสำหรับเกมในเวอร์ชัน เอกซ์บอกซ์ 360 คล้ายกับ เจนเนอร์รัลส์ ชาเลนจ์ (General's Challenge) ใน คอมมานด์ & คองเคอร์: เจเนรัลส์ - ซีโร่ เอาเออร์ โดยผู้เล่นจะเลือกฝ่ายใดฝ่านหนึ่งจากเก้าฝ่าย และทำลายฝ่ายที่เหลือให้หมด
รูปแบบเกม > โหมดบทยุทธการ

บทยุทธการในภาคนี้ จะเป็นของฝ่ายน็อด โดยเริ่มเนื้อเรื่องตั้งแต่ คอมมานด์ & คองเคอร์: ไทบีเรียน ซัน ถึง คอมมานด์ & คองเคอร์ 3: ไทบีเรียมวอร์ส โดยแบ่งเนื้อเรื่องเป็น 3 องก์ ได้แก่ องก์ที่ 1 – กลับมารวมตัวกันใหม่ ซึ่งเป็นเนื้อเรื่องระหว่าง ไทบีเรียน ซัน ถึง ไทบีเรียมวอร์ส, องก์ที่ 2 – การขึ้นสู่อำนาจของเคน เป็นเนื้อเรื่องในช่วง ไทบีเรียมวอร์ส และองก์ที่ 3 – ฟื้นคืนชีพ เป็นเนื้อเรื่องหลังจาก ไทบีเรียมวอร์ส ซึ่งผู้เล่นจะเล่นเป็น ระบบปัญญาประดิษฐ์ชื่อ "ลีเจียน"
รูปแบบเกม > ฝ่ายย่อย

นอกจากในเกมคอมมานด์ & คองเคอร์ 3: ไทบีเรียม วอร์สจะมีสามฝ่ายหลักคือ กองกำลังพิทักษ์โลก, ภราดรภาพแห่งน็อดและสครินแล้ว ในเคนแรธได้เพิ่มฝ่ายย่อยไว้อย่างละ 2 ฝ่าย ซึ่งรูปแบบฝ่ายย่อยนี้ ได้เคยใช้มาแล้วในเกม คอมมานด์ & คองเคอร์: เรดอเลิร์ต, คอมมานด์ & คองเคอร์: เรดอเลิร์ต 2 และ คอมมานด์ & คองเคอร์: เจเนรัลส์ - ซีโร่ เอาเออร์ ซึ่งแต่ละฝ่ายจะมีความแตกต่างกันซึ่ง ทำให้เกิดความหลากหลายในการวางแผน และทำให้ผู้เล่นมีฝ่ายเล่นเพิ่มขึ้นจากสามเป็นเก้า
รูปแบบเกม > ฝ่ายย่อย > กองกำลังพิทักษ์โลก

จีดีไอ หรือ กองกำลังพิทักษ์โลก เป็นฝ่ายที่ประสานความร่วมมือของหลายๆประเทศ เพื่อต่อต้านการก่อการร้ายของ เคน และทำการทดลองเกี่ยวกับแร่ ไทบีเรียม โดยมีจุดมุ่งหมายในการควบคุมการเจริญเติบโตและเยียวยาโลกด้วยการกวาดล้างแร่ ไทบีเรียม ที่มีพิษร้ายต่อระบบชีวภาพให้หมดสิ้นไปจากโลก กองทัพจีดีไอ นั้นอุดมทั้งทรัพยากร เทคโนโลยีชั้นสูง และเครื่องมือหนัก แต่ระบบภายในแบบราชการทำให้เชื่อถือ แต่เฉพาะเทคโนโลยีที่ไว้ใจได้เท่านั้น
ฝ่ายจีดีไอ ใน เคนแรธ มีการเพิ่มยูนิตใหม่ 3 ชนิด คือ แฮมเมอร์เฮด เฮลิคอปเตอร์ที่สามารถนำทหารเข้าไปแล้วยิงออกมาได้, สลิงช็อต ยานโฮเวอร์คราฟ ติดตั้งปืนต้านอากาศขนาดหนัก และ MARV หรือ รถถังแมมม็อธหุ้มเกราะ ที่ติดตั้งปืนใหญ่ยิงคลื่นเสียง และสามารถนำทหารประจำการได้ 4 หน่วย นอกจากนี้ยังสามารถทำลายไทบีเรียมได้ และด้วยขนาดของมันทำให้สามารถบดขยี้ยูนิตทุกตัวไม่เว้นแม้รถถังแมมม็อธให้แบนได้
เป็นกองทหารระดับหัวกะทิชั้นแนวหน้า ขึ้นชื่อเรื่องความโหดเหี้ยมในสนามรบและแฝงตัวอย่างเงียบๆในยามที่ไม่มีภารกิจ สตีลทัลลอน ยอมรับเทคโนโลยีที่ยังมีความเสี่ยงอยู่ได้ในระดับหนึ่ง เพื่อให้มียุทโธปกรณ์เพียงพอต่อกองทหาร และความได้เปรียบเหนือสนามรบเป็นครั้งคราว มียูนิตที่เคยรบในสงครามไทบีเรียมครั้งที่สองเช่น ไททัน, วูฟเวอร์รีน, บิฮิม็อธ, รถเก็บเกี่ยวหนักที่ติดบังเกอร์ และวิศวกรติดปืนพก แต่จุดอ่อนของฝ่าย สตีลทัลลอนคือ พลทหารราบจะไม่มี สไนท์เปอร์ โซนทรูปเปอร์ และ คอมมานโด ทำให้ สตีลทัลลอน มีการเคลื่อนที่ เชื่องช้า ถ้าเทียบกับ จีดีไอ หรือ ZOCOM แต่จุดแข็งของฝ่าย สตีลทัลลอน คือมีเกราะและพลังทำลายสูงกว่ามาก
ชื่อย่อจาก Zone Operations Command แปลว่า หน่วยปฏิบัติการณ์ในโซน เป็นกองกำลังทำงานอยู่ในโซนสีแดงบนโลก ห่อหุ้มตัวเองด้วยเกราะหนักเพื่อต้านทานพิษของแร่ ไทบีเรียม และพึ่งพาอาวุธเทคโนโลยีคลื่นเสียงแรงสูง ในสนามรบ พวกเขาจะซ่อนตัวตามบังเกอร์และต้านทานการบุกจู่โจมอย่างรุนแรงได้ และสวนกลับด้วยอำนาจการยิงที่รุนแรงมหาศาลพอๆกัน เช่น หน่วยทหาร โซนเรดเดอร์ ใช้ปืนคลื่นเสียงแทนปืนกล, โซนแชทเตอร์เรอร์ ยานโฮเวอร์คราฟติดตั้งปืนคลื่นเสียงขนาดหนัก และมีการอัพเกรดยูนิตเก่า เช่น เครื่องบินรบออร์ก้า อัพเกรดติดตั้งจรวดคลื่นเสียงได้ รถเก็บแร่ติดจรวดต่อต้านยานพาหนะ และทหารราบของฝ่ายนี้จะสามารถอัพเกรดเกราะป้องกันไทบีเรียมได้
รูปแบบเกม > ฝ่ายย่อย > ภราดรภาพแห่งน็อด

เหล่าผู้ร่วมอุดมการแห่ง ภราดรภาพแห่งน็อด นั้น จะมองตัวเองเป็นผู้เกี่ยวข้องทางศาสนามากกว่ากองกำลังในกองทัพทหาร และเชื่ออย่างไม่มีข้อสงสัยว่า เคน เป็นผู้ที่จะปลดปล่อยมนุษยชาติให้พ้นทุกข์ พวกเขาพร้อมที่จะสละทุกสิ่งเพื่อชัยชนะของผู้ร่วมอุดมการ กองกำลังน็อดนั้นเป็นกองกำลังจากประเทศโลกที่สามที่เทคโนโลยีล้าสมัยและขาดแคลนสรรพาวุธ ผสมผสานได้อย่างลงตัวกับกองกำลังทหารรับจ้างที่มีอาวุธทันสมัยสุดหรูหราครบมือ ยุทธวิธีที่ใช้ในสนามรบเป็นแบบกองโจร เข้าโจมตีรวดเร็วรุนแรง แล้วถอยร่นแบบไม่ให้สามารถติดตามได้
ในภาคนี้ ฝ่ายน็อดได้เพิ่มยูนิตใหม่ เช่น แรคอนเนอร์ สามารถนำทหารเข้าไปได้ 2 หน่วย แต่ทหารจะยิงออกมาจาก APC ไม่ได้จนกว่าจะ Deploy หลังจาก Deploy แล้ว จะสามารถใส่เพิ่มได้อีก 1 หน่วย, เสป็คเตอร์ รถปืนใหญ่กลับมาอีกครั้งคราวนี้มันสามารถล่องหนได้ แต่จะปรากฏตัวให้เห็นเมื่อทำการยิง และ หุ่นพิฆาตรีดรีมเมอร์
ภายใต้บัญชาของ ภราดามาร์ซิออน ถือเป็นที่เกรงกลัวเป็นอย่างมากเนื่องจากความก้าวร้าวและรวดเร็วในการปฏิบัติการจนถึงขั้นที่แทบจะไม่มีใครรอดชีวิตหากต้องทำศึกด้วย เนื่องจากเป็นกลุ่มที่ยึดติดในศาสนาแห่ง น็อด อย่างลึกซึ้ง ทำให้พวกเขาปฏิเสธที่จะใช้วิธีการพรางตัวและ"เครื่องจักรที่ไร้วิญญาณ"ในการ ต่อสู้ ยกเว้นหุ่นรบเพียวริไฟเออร์ ที่แต่ละตัวผ่านการอวยพรจากหลวงพ่อของกลุ่ม ก่อนนำมาใช้ในสนามรบ แบล็คแฮนด์ ยังยึดถือเรื่อง "ไฟแห่งการชำระล้าง" ที่ใช้ในกองกำลังหลักด้วย หน้าที่แต่เดิมของกลุ่ม แบล็คแฮนด์ เปรียบได้เสมือนตำรวจแห่งศาสนา แต่ในที่สุดพวกเขาก็สังเกตได้ว่าขอบเขตของภารกิจนั้น ได้ขยายไปอย่างมากทั้งเผยแผ่ศาสนา จนไปถึงปกป้องเหล่าผู้นำเช่น เคน จนกระทั่งภราดามาร์ซิออนแยกตัวจาก น็อด หลังสิ้นสงครามไทบีเรียมครั้งที่สอง เพื่อก่อตั้งกลุ่ม แบล็คแฮนด์ใหม่ โดยมีตัวเองเป็นผู้นำกึ่งพระเจ้า
เป็นกองกำลังไซบอร์กติดอาวุธหนัก และชอบใช้กลยุทธที่วางแผนมาเป็นอย่างดีในการเข้าโจมตีแบบซึ่งๆหน้า รวมถึงการใช้ระเบิด EMP และระเบิด ไทบีเรียม อย่างระวัดระวัง ทำให้กลุ่มนี้เป็นกองกำลังหนักที่น่าเกรงกลัวด้วยอาวุธที่รุนแรงและความฉลาดรอบคอบในการใช้ยุทธวิธี
รูปแบบเกม > ฝ่ายย่อย > สคริน

สิ่งมีชีวิตนอกโลก ถูกเปิดเผยเมื่อการระเบิดครั้งใหญ่ของ น็อด ที่ต้องการปลุกระบบการรุกรานเพื่อรับการโจมตีในการทำลายดวงดาว โดยมีระบบการทำงานด้วยเครื่องมือ อชีวะวิทยาศาสตร์อันเป็นเอกลักษณ์ของชาวต่างดาว พร้อมทั้งมายังโลกเพื่อที่จะมาเก็บเกี่ยวไทบีเรียมที่เติบโตโลกมนุษย์ ยูนิตใหม่ๆที่เพิ่มเข้ามาเช่น แม็คคาพีท ตะขาบเลื้อยมรณะ, ราเวนเกอร์ ทหารที่ยิงผลึกไทบีเรียมโจมตีเป้าหมายและเฮ็กซะพ็อต
ได้ละทิ้งการสะกดจิตและการรบทางอากาศ รวมไปถึงยานรบสตอร์มไรเดอร์ แล้วไปเน้นการโจมตีทางบกที่หนักหน่วงด้วยอาวุธผลึกและลำแสงแปลงสภาพที่ใช้ ไทบีเรียม เป็นฐาน มียูนิตเช่น ราเวนเกอร์ ทหารที่ยิงผลึก ไทบีเรียม โจมตีเป้าหมาย, หน่วยเก็บแร่มีโล่สนามพลัง โดยฝ่ายนี้เน้นโจมตีที่หนักหน่วง
นั้นจะเน้นไปที่ความรวดเร็ว ความคล่องแคล่ว และความยืดหยุ่นในการเข้าต่อตี ไม่นิยมความโหดเหี้ยมของความบ้ากำลังแต่จะใช้กลยุทธที่มีชั้นเชิงในการหลอกล่อให้ศัตรูเข้ามาในพื้นที่ที่ พวกนี้ได้เปรียบในการต่อสู้ ทราเวลเลอร์-59 นิยมใช้การสะกดจิตและเทคโนโลยีเทลเพอร์ทเป็นหลักซึ่ง ชดเชยได้อย่างดีกับกำลังการโจมตีที่หายไปเพื่อแลกกับ การควบคุมติตใจ
เนื้อเรื่อง

ในเคนแรธได้แบ่งเนื้อเรื่องเป็น 3 ตอน ได้แก่ องก์ที่ 1 – กลับมารวมตัวกันใหม่, องก์ที่ 2 – การขึ้นสู่อำนาจของเคน และ องก์ที่ 3 – ฟื้นคืนชีพ
ในองก์ที่ 1 ย้อนไปหลังจาก สงครามไทบีเรียมครั้งที่สอง จบลงในปี 2034 นายพลแมคนีลและทหารฝ่ายจีดีไอต่างฉลองชัย ที่ภราดรภาพแห่งน็อดล่มสลาย และเชื่อว่าเคนได้ตายไปแล้ว แต่ว่าเคนยังมีชีวิตอยู่ ซึ่งได้หลบภัยอยู่ในใต้ดิน โดยมีบาดแผลที่หน้าจึงทำให้เคนต้องใส่หน้ากาก เคนโกรธแค้นที่ทุกคนในภราดรภาพต่างก็หนีไปหมด ทำให้ภราดรภาพเหลือแต่เพียงผู้เล่นกับเคนเท่านั้น จากนั้น เคนจึงได้สั่งการผู้เล่นให้ทำการขับไล่จีดีไอที่เมืองริโอ หลังจากภารกิจสำเร็จ เคนบอกกับผู้เล่นว่า น็อดขณะนี้ยังอ่อนแออยู่ ฉะนั้น เคนจึงได้เลือก ภราดามาร์ซิออน ซึ่งเป็นผู้นำคนใหม่ของกลุ่ม แบล็คแฮนด์ ซึ่งจะมาเป็นกำลังสำคัญในการสร้างภราดรภาพขึ้นมาใหม่ โดยหลังจากผู้เล่นจับ ภราดามาร์ซิออนได้แล้ว เคนจึงชักจูงมาร์ซิออนให้เข้าร่วม และได้ถอดหน้ากากเพื่อแสดงหน้าที่แท้จริง หลังจากนั้น เคนได้สั่งผู้เล่นให้ไปทำลาย สถานีวิจัยไทบีเรียมเหลว ที่ออสเตรเลีย เพื่อแสดงให้เห็นว่าน็อดได้กลับมาแล้ว จากนั้นผู้เล่นได้ถูกเคนทำให้หลับไปจนกว่าจะถึงเวลา
องก์ที่ 2 ในปี 2046 ก่อนเกิดสงครามไทบีเรียมครั้งที่สาม ลีเจียน ได้ตื่นขึ้น พบกับโลกที่เปลี่ยนไป และพบกับ อับเบส อเล็กซ่า โควัค แล้วเคนได้สั่งให้ ลีเจียน ไปโยฮันเนสเบิร์ก เพื่อยึดเครือข่ายปืนใหญ่ไอออนของจีดีไอ เพื่อที่จะทำให้ปืนใหญ่ใช้การไม่ได้ หลังจากนั้น ได้มีการประชุมพลังงานประจำปี โดยจัดที่สถานีอวกาศ ฟิลาเดลเพีย โดยมีผู้นำของจีดีไอหลายคนไป แต่มีอยู่คนหนึ่งซึ่งเคนต้องการให้อยู่บนโลกก็คือ เรดมอนด์ บอยล์ ปลัดกระทรวงการคลัง ซึ่งเคนต้องการให้เขา เป็นผู้นำจีดีไอ หลังจากที่ผู้เล่นได้ทำลายคลังอาวุธของจีดีไอแล้ว เคนจึงได้กดปุ่มยิงจรวดนิวเคลียร์ใส่ ฟิลาเดลเฟีย หลังจากนั้นเคนก็ได้สั่ง ลีเจียน ให้ไปจับตัว ดร.จีเราด์ ที่สถานีวิจัยของเขา หลังจากเสร็จภารกิจแล้ว อเล็กซ่า คิดว่า นายพล คิลเลียน กาตาร์ นั้นในอนาคต เธอจะเป็นคนที่ทรยศต่อเคน อเล็กซ่า จึงสั่งให้ ลีเจียน ปลอมเป็นกองทัพของคิลเลียน ไปโจมตีที่วิหารไพร์ม และขโมยแพลนสนามพลังไอออน ด้วย หลังจากนั้น เรดมอนด์ บอยด์ ผู้อำนวยการของจีดีไอ ได้สั่งโจมตีวิหารไพร์มด้วยการยิงปืนใหญ่ไอออน จึงทำให้ไทบีเรียมเหลวที่อยู่ในชั้นใต้ดินของวิหาร เกิดระเบิดรุนแรง อเล็กซ่า ไม่เชื่อว่าเคนตายแล้ว แต่แล้วเคนก็ได้ปรากฏบนหน้าจอ บอกอเล็กซ่าว่า นายพลคิลเลียนไม่มีความศรัทธาในภราดรภาพ เธอควรได้รับการลงโทษ ในการทรยศครั้งนี้ จากนั้นเคนได้สั่ง ลีเจียน ให้ไปขโมย ทาซิตัส มาจากจีดีไอ ในระหว่างทำภารกิจอยู่นั้น อเล็กซ่า ได้ป้อนไวรัสลงไปใน ลีเจียน เพราะเธอไม่ยอมให้เกิดยุดเครื่องจักรครองโลก แต่เคนได้ปรากฏตัว และทำการกู้ข้อมูล ลีเจียน แต่ไม่สำเร็จ อเล็กซ่าได้บอกกับเคนว่า เธอเป็นคนที่โจมตีวิหารไพร์ม เคนจึงสั่งให้สอบสวน แต่เธอก็ชักปืนพกยิงฆ่าตัวตาย และลีเจียนก็ดับไป
องก์ที่ 3 ลีเจียนตื่นขึ้นมาอีกครั้ง ในปี 2052 ซึ่งสงครามไทบีเรียมครั้งที่สามได้จบลงแล้ว ซึ่งตอนนี้เคนได้บอกถึงกองกำลังไซบอร์กที่ซ่อนตัวอยู่ในโซนสีแดงของรัสเซียและเอเซียตะวันออกเฉียงใต้ ซึ่งชื่อว่า มาร์คออฟเคน หลังจากได้กองทัพมาร์คออฟเคนแล้ว เคนรู้สึกโกรธเคืองที่ จีดีไอเอาทาซิตัสไปทดลองจน ไม่เสถียร เคนจึงสั่งให้ลีเจียน นำทาซิตัสกลับมาอย่างเร็ว โดยอยู่ที่สถานีวิจัยบนเทือกเขาร็อกกี้ หลังนำกลับมาได้แล้ว เคนจึงเอาทาซิตัสเข้ากับลีเจียน และในตอนจบของภาพยนตร์ก็ย้อนกลับมาที่วิดีโอแนะนำในโหมดบทยุทธการของฝ่ายสคริน ใน คอมมานด์ & คองเคอร์ 3: ไทบีเรียมวอร์ส
การตอบรับ

คะแนนเฉลี่ยของภาคเสริมนี้ คือ เว็บไซค์ Metacritic 77% และ เว็บไซค์ GameRankings 78%
แหล่งข้อมูลอื่น

เว็บไซต์อย่างเป็นทางการ